Úr verðlaunatillögu Yrki Arkitekt fyrir Laugavegs og Brautarholtssvæðið . Myndin sýnir Borgarlínutorg en Hyatt hótelið verður þar sem hvíta húsið er sýnt í bakgrunni . Reitir gátu ekki útvegað myndir af hótelinu þar sem hönnun er ekki komin á það stig . Alþjóðlega hótelkeðjan Hyatt Hotels Corporation og Reitir fasteignafélag hafa undirritað sérleyfissamning um rekstur Hyatt Centric hótels að Laugavegi 176 . Fasteignin , sem um áratuga skeið hýsti starfsemi Ríkissjónvarpsins , verður endurbyggð og stækkuð þannig að hún rúmi 169 herbergi , fundarsali , veitingastað , heilsurækt og skemmtileg almenningsrými í anda Hyatt hótelkeðjunnar . Í tilkynningu frá Reitum segir að félagið stefni að því að halda eigninni í eignasafni félagsins til lengri tíma en selja rekstur hótelsins til traustra rekstraraðila . Tvö og hálft ár eru síðan greint var frá viðræðum Reita við erlenda hótelkeðju . Þá stóð til að undirrita samninga sumarið 2017 . Það hefur greinilega dregist nokkuð en nú hefur verið skrifað undir samninga . „ Hyatt Centric vörumerkið flokkast sem lífsstílshótel þar sem áhersla er lögð á að skapa skemmtilega stemningu . Um er að ræða fyrsta hótelið á Norðurlöndunum sem opnar undir vörumerki Hyatt keðjunnar og sjöunda Hyatt Centric hótelið í Evrópu , en það vörumerki hefur notið mikilla vinsælda frá því það var fyrst kynnt . Hyatt Centric leggur áherslu á hátt þjónustustig , vandað efnisval , fallega hönnun og nútímaleg herbergi í háum gæðaflokki , “ segir í tilkynningu frá Reitum . Meðal annars átti að reisa á fjórða hundrað íbúða á Heklureitnum og bílaumboðið að flytja í Suður-Mjódd á lóð sem borgin myndi útvega . Mikil mótmæli urðu meðal íbúa í Breiðholti vegna fyrirhugaðar úthlutunar lóðar rétt við íþróttasvæði ÍR-inga . Strandaði málið . Forstjóri Heklu sagði í upphafi árs að samkomulag hefði verið brotið og borgin þyrfti að mæta afleiðingum þess . „ Síðastliðið ár höfum við lagt mikla vinnu í að kynna okkur Norræna markaðinn og að kynnast þróunaraðilanum og fasteignaeigandanum á Íslandi . Innkoma okkar á markaðinn með Hyatt Centric Reykjavík er því mikilvægur áfangi fyrir okkur . Opnunin ber ekki eingöngu vitni um hinn mikla vöxt Hyatt þegar kemur að gæðahótelum í Evrópu heldur styður hún einnig áform okkar um að hasla okkur völl á mörkuðum þar sem svæðisbundnir aðilar ráða ríkjum , “ segir Peter Norman , framkvæmdastjóri þróunar hjá Hyatt . „ Það er mjög ánægjulegt að geta tilkynnt um opnun fyrsta Hyatt hótelsins á Íslandi . Vörumerkið er rótgróið og þekkt um allan heim og við sjáum mikil tækifæri fólgin í því að opna hótel í samstarfi við slíkan aðila . Hyatt Hotels Corporation er leiðandi alþjóðleg hótelkeðja með höfuðstöðvar í Chicago í Bandaríkjunum . Vörumerki keðjunnar eru 20 talsins , öll í háum gæðaflokki . Þann 30. júní 2019 kom hótelkeðjan að rekstri 875 hótela í yfir sextíu löndum í sex heimsálfum að því er segir í tilkynningunni . Reitir fasteignafélag hf. er íslenskt hlutafélag skráð á aðalmarkað Nasdaq Iceland kauphallarinnar . Starfsemi félagsins felst í eignarhaldi , útleigu og umsýslu atvinnuhúsnæðis sem er að stærstum hluta verslunar - og skrifstofuhúsnæði á höfuðborgarsvæðinu . Fasteignir í eigu félagsins eru um 140 talsins , um 460 þúsund fermetrar að stærð . Samningaviðræður standa yfir á milli Reita og alþjóðlegrar hótelkeðju . Ritað verður undir samninga síðar í sumar ef allar forsendur ganga eftir . Herbergjafjöldi verður um 120 til 160 auk verslunar - og þjónusturýma á jarðhæð .